Sabanjure ayo ngrembug budaya layat. Bab layat tumrap sedulur kang lagi nandhang dukita, sajak setali tiga uang, jas bukak iket blangkon, sama juga sami mawon. Pengalaman pait saka mitra mitrane penulis PS. Panjenengane durung suwe iki, kanthi kebak rasa trenyuh, dheweke nyritakake nalika kesripahan mbakayu pembayune sing wadon. Warta lelayu wis dikirim marang instasine sing lanang, semono uga marang paguyuban pensiuna sarta pengurus koperasi pensiunan. Nanging apa kangg dumadi? Tetela saka instansi nalika dheweke ngabdi 25 taun lawase, ora digatekake babar pisan. Aja maneh ana laying sasuwek kang mratelakake melu bela sungkawa, mitra sawiji wae ora ana sing teka layat. Ah…kok memelas banget nasibe.